Eronda yangi katta neft koni topildi

Eron islom respublikasi prezidenti Hasan Ruhoniy mamlakat janubida 40 milliard barrelgacha neft qazib chiqarish mumkin bo‘lgan yangi kon topilganini e’lon qildi. Bu haqda AP News xabar berdi.

Yangi neft koni Eronda 65 milliard barrel neft beruvchi Axvazdan keyin kattaligi bo‘yicha ikkinchi “qora oltin” bulog‘iga aylanishi mumkin.
 
Ruhoniyning ushbu bayonotiga AQSh 2018-yildan beri Eronga nisbatan qo‘llab kelayotgan keskin sanksiyalar sabab bo‘lishi mumkin. Eron davlat rahbarining aytishicha ushbu topilma mamlakatdagi neft zaxiralarini uch baravar ko‘payishiga sharoit yaratadi.